**ELEMENTI I KRITERIJI OCJENJIVANJA**

**U NASTAVI NJEMAČKOG JEZIKA**

**Od 5. do 8. razreda**

**Učiteljica: Dubravka Kostelac**

**Elementi ocjenjivanja:**

1. **Razumijevanje**
2. **Govorne sposobnosti**
3. **Jezične zakonitosti - gramatika**
4. **Sposobnost pisanog izražavanja**

**1. Razumijevanje**

|  |  |
| --- | --- |
| **OCJENA** | **KRITERIJ** |
| **odličan** | Učenik razumije sugovornika ako ovaj govori polako i razgovijetno, te koristi poznati fond riječi. Učenik razumije sav sadržaj (bez pogrešaka), kreativno interpretirajući pročitano.Nakon čitanja/ slušanja obrađenog i uvježbanog teksta učenik točno odgovara na pitanja, ispravlja netočne tvrdnje, točno povezuje riječi i njihove definicije, točno nadopunjuje zadane rečenice. Prijevod rečenica je točan, te razumije jezičnu poruku. Samostalno prevodi tekst u duhu hrvatskog jezika.Nepoznati tekst slične težine dobro razumije uz pomoć ispisanih nepoznatih riječi. U potpunosti razumije usmeno i pismeno postavljene zadatke.Redovito aktivno prati nastavu, zalaže se svojim radom za vrijeme sata. |

|  |  |
| --- | --- |
| **vrlo dobar** | Učenik razumije sugovornika uz manje poteškoće ako ovaj govori polako i razgovijetno, te koristi poznati fond riječi. Učenik razumije većinu obrađenih sadržaja uz minimalne pogreške.Nakon čitanja/ slušanja obrađenog i uvježbanog teksta učenik uglavnom (više od 77%) točno odgovara na postavljena pitanja, točno ispravlja većinu netočnih tvrdnji te može povezati većinu riječi i njihovih definicija, točno nadopunjuje više od 77% zadanih rečenica, uglavnom točno prevodi rečenice te razumije jezičnu poruku. Nepoznati tekst slične težine dobro razumije uz pomoć ispisanih nepoznatih riječi i uz povremenu pomoć učitelja.  |
| **dobar** | Učenik razumije sugovornika uz veće poteškoće ako ovaj govori polako i razgovijetno, te koristi poznati fond riječi. Globalno razumije pročitani i slušani tekst. Globalno prevodi temu, usvaja ključne riječi i fraze, prepoznaje ih u kontekstu te ih samostalno prevodi u sklopu obrađenog teksta.Nakon čitanja/ slušanja obrađenog i uvježbanog teksta učenik sporije, ali uz pomoć učitelja točno odgovara na postavljena pitanja (više od 64%), uz učiteljevu pomoć točno ispravlja dio netočnih tvrdnji te povezuje dio riječi i njihove definicije, može točno nadopuniti dio zadanih rečenica i samo djelomično razumije jezičnu poruku (neke rečenice prevodi doslovno). Nepoznati tekst slične težine ne razumije dobro uz pomoć ispisanih nepoznatih riječi, već mu je potrebna veća pomoć učitelja.   |
|  **dovoljan** | Učenik jedva razumije sugovornika ako ovaj govori polako i razgovijetno, te koristi poznati fond riječi. Nakon čitanja/ slušanja obrađenog i uvježbanog teksta učenik razumije samo dijelove teksta, sporije i uz nastavnikovu pomoć točno odgovara na više od pola postavljenih pitanja (više od 51%), koristeći uglavnom kratke odgovore, povezivanje riječi i definicija teče otežano, ali uz učiteljevu pomoć ipak uspijeva, a točno prevodi samo kratke, jednostavne rečenice. Izolirane rečenice čita uz puno pogrešaka u izgovoru i intonaciji.Nepoznati tekst slične težine ne razumije uz pomoć ispisanih nepoznatih riječi, već mu je potrebna stalna pomoć pomoć učitelja.  |
|  **nedovoljan** |  Učenik uopće ne razumije sugovornika čak i ako ovaj govori polako i razgovijetno, te koristi poznati fond riječi. Nakon čitanja/ slušanja obrađenog i uvježbanog teksta učenik ne razumije tekst, te ni uz pomoć učitelja ne odgovara na pitanja (više od 51%), čak ni kratko , ne povezuje riječi i njihovo značenje, te ni uz nastavnikovu pomoć ne uspijeva prevesti niti kratke, jednostavne rečenice. Nije u stanju pročitati niti izolirane riječi ili rečenice. Odbija pomoć i ne sudjeluje u radu.Nepoznati tekst slične težine uopće ne razumije ni uz pomoć ispisanih nepoznatih riječi, ni uz pomoć učitelja.   |

1. **Govorne sposobnosti**

|  |  |
| --- | --- |
| **OCJENA** | **KRITERIJ** |
| **Odličan** | Učenik pravilno koristi jezik u svakodnevnim situacijama, samostalno i točno odgovara na pitanja, prepričava jednostavne događaje te postavlja pitanja, uspješno primjenjuje vokabular i gramatičke strukture iz prethodno obrađenih i uvježbanih sadržaja. Izgovor i intonacija u potpunosti su točni. |
| **vrlo dobar** | Učenik usmeno koristi jezik u svim gore navedenim situacijama, ali ponekad griješi u odabiru riječi, gramatici te slaganju rečenica. Nakon upozorenja nastavnika, sposoban je ispraviti pogreške.Rečenice o poznatim sadržajima su uglavnom složene i sigurne; ponekad potrebno dosta učiteljevih potpitanja da bi se došlo do odgovora. |
| **dobar** | Učenik za gore navedene situacije koristi kratke, jednostavne rečenice, koristeći uglavnom zadane natuknice te pokazuje skromnije govorne sposobnosti. U razgovoru otežano odgovara na postavljena pitanja, uglavnom zbog šturog razumijevanja i neusvojenog vokabulara.Komunikaciju ne započinje samostalno, ne uključuje se u rasprave.Izgovor je uglavnom točan. |
| **dovoljan** | Učenik koristi jezik u gore navedenim situacijama koristeći kratke, jednostavne rečenice, pri čemu također griješi. Odgovara na sugestivna pitanja (da/ne) uz stalni poticaj.Sudjeluje u razgovoru samo uz pomoć nastavnika. Ne izražava se samostalno, izgovor netočan. Nakon upozorenja nastavnika, uglavnom ne može ispraviti pogrešku.Pokazuje jedva razumijevanje teksta i minimalne govorne sposobnosti.Zalaganje je manjkavo. |
| **nedovoljan**  | Učenik ne koristi strani jezik u gore navedenim situacijama. Razumije samo pokoje pitanje na koje odgovara s da ili ne. Izgovor mu je loš, nerazumljiv.Odbija govoriti, ne prihvaća pomoć. Nije usvojio osnovna pravila izgovora. |

1. **Jezične zakonitosti - gramatika**

|  |  |
| --- | --- |
| **OCJENA** | **KRITERIJ** |
| **odličan** | Učenik je u potpunosti usvojio gramatičke sadržaje koji su do tog trenutka obrađeni, te ih pravilno upotrebljava u pismenom i usmenom izražavanju te ih razumije i zna objasniti. Točno i svjesno primjejuje zakonitosti u poznatim i izmjenjenim situacijama |
| **vrlo dobar** | Učenik rješava zadatke s gore navedenim gramatičkim sadržajima u rasponu od 80% do 89%. Učenika je potrebno češće upozoravati na gramatičke pogreškeu govoru i pismu.Može sam objasniti gramatičke pogreške koje je učinio.  |
| **dobar** | Učenik rješava zadatke s gore navedenim gramatičkim sadržajima u rasponu od 65% do 79%. Poznaje gramatička pravila, ali pri pismenomi usmenom izražavanjuih ne primjenjuje dosljedno, uz mnoštvo pogrešaka.  |
| **dovoljan** | Učenik rješava zadatke s gore navedenim gramatičkim sadržajima u rasponu od 51% do 64%. Prepoznaje izolirane gramatičke pojave na primjerima, ali ih ispravno koristi samo uz poticaj, uglavnom nije u stanju samostalno primjeniti pravilo i složiti primjer u govoru i pismu. |
| **nedovoljan**   | Učenik rješava zadatke s gore navedenim gramatičkim sadržajima u rasponu ispod 50%.Ne poznaje gramatička pravila i ne primjenjuje ih ni uz kakav poticaj. |

1. **Sposobnost pisanog izražavanja**

Tijekom školske godine pišu se 4 velike pismene provjere znanja te po potrebi više kraćih provjera znanja. Sve su provjere planirane i najavljene. Velike se provjere pišu nakon 2 do 3 obrađene i uvježbane nastavne cjeline. One mogu biti kombinacija razumijevanja pisanog ili auditivnog teksta, provjera slobodnog ili vođenog izražavanja i provjera gramatičkih struktura ili pojedinačna provjera jednog od elemenata.U pismenoj provjeri ocjenjuju se i pravopisne greške, a ocjena je rezultat postignutog broja bodova.

|  |  |  |
| --- | --- | --- |
| OD%  | DO%  | OCJENA  |
| 50 | 63 | dovoljan  |
| 64 | 76 | dobar  |
| 77 | 89 | vrlo dobar  |
| 90  | 100  | odličan  |

 **Usmene provjere** obuhvaćaju provjeru sposobnosti govorne produkcije i mogućnost kreativne primjene usvojenog vokabulara i gramatičkih struktura u obliku prepričavanja, prijevoda, usmeno-slikovnih prezentacija, aktivnog sudjelovanja u kreiranju nastavnog sata, rezimiranja obrađivanih tema i područja. Učenici svojim aktivnim uključivanjem kreiraju svoju ocjenu.

Ukoliko neki učenik ne zadovolji gore navedene kriterije i mora pristupiti popravnom ispitu, ispravlja samo sadržaje koje nije zadovoljio. Na kraju godine popravak ocjene vrši se pismenim i usmenim putem.

Ukoliko učenik lošije odgovori u pismenom dijelu ispita, moguće je te pogreške razjasniti, obrazložiti i popraviti u usmenom dijelu.

**Aktivnost i odnos prema radu**

Učenikova aktivnost, kao i nedostatak aktivnosti, prati se i bilježi se na bilo kojem satu u rubriku za opisno praćenje učenika.

**Zaključna ocjena** se ne izvodi računanjem aritmetičke sredine, već proizlazi iz brojčanih ocjena i opisnog praćenja učenika tijekom cijele šk. godine i može biti veća ako je učenik pokazao napredak u drugom polugodištu. Opisno praćenje će utjecati na završnu ocjenu.

Učenici trebaju redovito pisati domaću zadaću, što će se i provjeravati i bilježiti u rubriku za opisno praćenje učenika.

Učenici trebaju redovito nositi pribor za rad. Nenošenje pribora evidentira se u rubriku za opisno praćenje učenika.